Marosimni mamlakat bo‘yicha kamida 150ta kinoteatr translatsiya qiladi. Foto: Getty Images 19 sentabr kuni Yelizaveta II’ning dafn marosimi tufayli Buyuk Britaniyadagi aksariyat kinoteatrlar vaqtinchalik yopiladi, biroq ko‘plab yirik maydonlar dafn marosimini translatsiya qilish uchun ochiq qoladi. Bu haqda Independent nashri xabar berdi. Arc, Curzon tarmoqlari kinoteatrlari odatiy seanslarni bekor qilib Yelizaveta II’ning dafn marosimini namoyish etadi. Translatsiyalar bepul bo‘ladi, faqat namoyishni tomosha qilish uchun oldindan ro‘yxatdan o‘tish kerak bo‘ladi. Shuningdek, namoyishga tomoshabinlarning popkorn bilan kirishi taqiqlanadi. Nashrning ma’lumot berishicha, marosimni mamlakat bo‘yicha kamida 150ta kinoteatr translatsiya qiladi. Yelizaveta II 8 sentabr kuni 96 yoshida vafot etdi. U Buyuk Britaniya taxtini 70 yil boshqardi. Yelizaveta II’ning dafn marosimi 19 sentabr kuni Londondagi Vestminster abbatligida o‘tkaziladi.